Jan W. Dietrichson

Jan Waldemar Dietrichson (født 16. mai 1927 i Oslo, død 10. oktober 2019 samme sted) var en norsk filolog og professor i allmenn litteraturvitenskap ved UiO.NTB, 26.4.2002

Han ble Bachelor of Arts ved Cornell University i 1949 og Master of Arts ved Harvard University i 1950, deretter cand.philol. ved Universitetet i Oslo i 1953. Han arbeidet deretter som redaksjonssekretær for Gyldendal Norsk Forlag 1952-1962. Han ble dr.philos. med avhandlingen The Image of Money in the American Novel of the Gilded Age i 1969. Han var senere lektor/amanuensis ved Universitetet inntil han i 1993 ble professor i allmenn litteraturvitenskap.Anne Birgitte Rønning og Jon Håberg: Minneord - Aftenposten 22. oktober 2019

Han oversatte og skrev innledninger til blant annet engelske middelalderverk, som Beowulfkvadet (1976), Sir Gawain og den grønne ridder (1988), Tundals visjon (1984/2009), Samuel Taylor Coleridges litteraturkritikk (2005), Troilus og Criseyde (2010).

Han var også aktiv i Oslo Høyre og tillitsvalgt i Forskerforbundet.

 Referanser 

Kategori:Professorer ved Universitetet i Oslo
Kategori:Norske litteraturprofessorer
Kategori:Personer tilknyttet bokserien Verdens hellige skrifter
Kategori:Alumni fra Cornell University
Kategori:Alumni fra Harvard University
Kategori:Alumni fra Universitetet i Oslo